
								 Nyilvános ülésen tárgyalandó!
							Az érintett kérésére zárt ülés tartandó!

				             Napirend száma: ……….
Képviselő-testület
2026. szeptember 3-i ülésére
Tisztelt Képviselő-testület!
Tárgy: Javaslat a Zuglói Urbanisztikai Munkacsoport vezetőjének és tagságának változására
I. Előzmények
Budapest Főváros XIV. Kerület Zugló Önkormányzata Képviselő-testülete (a továbbiakban: Képviselő-testület) a 438/2025. (XI. 27.) önkormányzati határozatával (a továbbiakban: Határozat) a Zuglói Urbanisztikai Munkacsoport (a továbbiakban: ZUM) működését 2026. december 31. napjáig meghosszabbította, továbbá meghatározta a ZUM vezetőjét, szakmai vezetőjét és tagjait. A további tagok névsorát a Határozat 1. melléklete tartalmazza. A Határozat az előterjesztés 2. melléklete.
A Határozat 2. pontja alapján a ZUM munkacsoport-vezetője Busznyák Imre alpolgármester, szakmai vezetője Binó Beáta főépítész; tagja továbbá Háhn-Zágon Zsuzsanna alpolgármester, Moldoványi Zsolt, a Városfejlesztési Bizottság elnöke, valamint Szabó Gábor, a Klíma- és Környezetvédelmi Bizottság elnöke.
Háhn-Zágon Zsuzsanna alpolgármesteri megbízatásáról 2026. július 10. napjával lemondott.
A Képviselő-testület a 2026. július 16-i ülésén:
a 229/2026. (VII. 16.) önkormányzati határozatával visszahívta Moldoványi Zsoltot a Városfejlesztési Bizottságból,
a 230/2026. (VII. 16.) önkormányzati határozatával Várnai Lászlót a Városfejlesztési Bizottság elnökévé választotta,
a 232/2026. (VII. 16.) önkormányzati határozatával Moldoványi Zsoltot a Képviselő-testület tagjai közül főállású alpolgármesterré választotta.
A Határozat 1. mellékletében szereplő dr. Sersliné Kócsi Margit, Kocsis Sándor delegált szakemberek, valamint Csaba Katalin Ágnes és Sajtos Gábor tervtanácsi tagok a ZUM ülésein már hosszabb ideje nem tudtak részt venni, ezért helyettük Bereczki Sándor, dr. Ceglédi Ottó, valamint Bősze Sándor tagságára teszek javaslatot. Trentin Balázs országgyűlési képviselő úr ajánlását elfogadva …………………..a ZUM tagjának javasolom.
Az érintettek az előterjesztés nyilvános ülésen való tárgyalásához hozzájárultak.
II. Vélemények
Főépítészi Iroda véleménye:
Tekintettel a fent ismertetett személyi változásokra, szükséges a ZUM tagi összetételének módosítása. A határozati javaslat a 438/2025. (XI. 27.) önkormányzati határozat ennek megfelelő módosítását tartalmazza.
Jogi Főosztály véleménye:
Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen!
III. Bizottsági vélemények
Az előterjesztést a Jogi és Ügyrendi, valamint a Városfejlesztési Bizottság tárgyalja.

IV. Döntési javaslat
Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1) és (2) bekezdése alapján egyszerű többség szükséges.
Budapest, 2026. augusztus 18.
								Busznyák Imre
								alpolgármester
Mellékletek:
1. melléklet: határozati javaslat
2. melléklet: a 438/2025. (XI. 27.) önkormányzati határozat

Az előterjesztést készítette: Főépítészi Iroda
						1. melléklet a 123-545/2026. előterjesztéshez
Határozati javaslat
Budapest Főváros XIV. Kerület Zugló Önkormányzata Képviselő-testülete
…/2026. (IX. 3.) önkormányzati határozata
a Zuglói Urbanisztikai Munkacsoport vezetőjének és tagságának változásáról

Budapest Főváros XIV. Kerület Zugló Önkormányzata Képviselő-testülete a Zuglói Urbanisztikai Munkacsoport 2026. évi működésére vonatkozó 438/2025. (XI. 27.) önkormányzati határozatát (a továbbiakban: Határozat) az alábbiak szerint módosítja:

1. A Határozat 2. pontja helyébe a következő rendelkezés lép:
„2. a ZUM tagjai:
Munkacsoport vezető: Moldoványi Zsolt alpolgármester,
szakmai vezető: Binó Beáta főépítész,
Várnai László, a Városfejlesztési Bizottság elnöke,
Szabó Gábor, a Klíma- és Környezetvédelmi Bizottság elnöke,
a további tagok személyét a határozat 1. melléklete tartalmazza.”

2. A Határozat 7. pontja helyébe a következő rendelkezés lép:
„7. felkéri Moldoványi Zsolt alpolgármestert, hogy a ZUM minden harmadik ülését követően készítsen beszámolót a munkacsoport munkájáról, és terjessze azt a Képviselő-testület elé.”

3. A Határozat további tagok személyét tartalmazó 1. melléklete helyébe e határozat 1. melléklete lép.

Határidő: azonnal
Felelős: Rózsa András polgármester (Főépítészi Iroda útján)











1. melléklet a …/2026. (IX. 3.) önkormányzati határozathoz

A Zuglói Urbanisztikai Munkacsoportba országgyűlési képviselő és önkormányzati képviselők által delegált szakemberek:
Csóka Gergely
Kovács Csaba
Krikovszky Péter
Nagy Dávid
Sinkovics Ákos
Szalay Gábor
Tóthné Rahói Judit
Verebély-Papp Tibor
……………………
[bookmark: _GoBack]
A Zuglói Urbanisztikai Munkacsoport polgármester által delegált szakember tagjai:
Borsay Attila
Bereczki Sándor
Bősze Sándor
dr. Czeglédi Ottó
Dienes János
Jombach Sándor

A Zuglói Urbanisztikai Munkacsoport tervtanácsi tagjai:
Bagoly Lajos
Kissné Springer Mercedes dr.
Paulina András Mihály
Paunoch János György
Schreffel János
Váradi Gábor
Vikár András DLA
Zimborás Gábor
Zsuffa Zsolt

